hu hu hu hu hu hu hu hu hu hu hu en hu hu hu hu hu en hu hu hu hu hu hu hu hu it hu fr hu en de en en hu en et en en hu en en hu hu hu hu hu hu hu hu hu hu tr en en nl en id en hu hu en hu hu hu hu hu hu en hu en en en en en hu hu hu hu hu hu hu hu hu hu hu hu hu
A Hesperornis a madarak (Aves) osztályának a Hesperornithiformes rendjébe, ezen belül a Hesperornithidae családjába tartozó nem.
A Hesperornis madárnem rekonstruált képe
A Wikifajok tartalmaz Hesperornis témájú rendszertani információt.
A Wikimédia Commons tartalmaz Hesperornis témájú kategóriát.
A nembe az alábbi fajok tartoznak:
Hesperornis rossicus régebben Hesperornis rossica
A Hesperornis regalis testtartása a víz alatt
A Hesperornis 80-65 millió évvel élt ezelőtt, a késő kréta korban.
A Hesperornis 1,8 méter magas, vékony tollas teste volt.[1] Hosszú lábai úszóhártyában végződtek. A madár szárnya kis méretű volt, amelyet merülés közben irányváltoztatáshoz használt. Hosszú állkapcsában sok kis fog ült. A madár ragadozó életmódot folytatott, táplálkozva halakkal, ammoniteszekkel és ősi fejlábúakkal.
A Hesperornis a meleg vizeket kedvelte, a szárazra csak szaporodási célból jött ki. Mivel a szárazon alig tudott járni, könnyű zsákmány volt, ezért a fészkelő helyeket elérhetetlen szikla kiszögeléseken alapította. A költő kolóniákban nagy számban gyűltek össze.
A Hesperornis ideje legnagyobb részét a vízfelszínén úszva töltötte. Nagy távolságokat volt képes megtenni úszva és hullámon „utazva”. Úszás közben gyors volt. Rövid merülései során könnyen elkapta a mellette elhaladó halakat és más vízi állatokat. A lábai nem tudták fenntartani a testét a szárazon, ezért hason csúszott amikor a fészkéhez ment. Mivel képtelen volt repülni vagy járni, jól kellett figyeljen az ellenségekre. A madarat cápák és plezioszauruszok vadászták a tengerben, míg a szárazon dinoszauruszok és pteroszauruszok fenyegették az életét.
↑ Perrins, Christopher. Birds: Their Lifes, Their Ways, Their World. Pleasantville, NY, US: Reader's Digest Association, Inc., 165–166. o. [1979] (1987). ISBN 0895770652
Thomson, Keith Stewart. The Legacy of the Mastodon: The Golden Age of Fossils in America. Yale University Press (2008). ISBN 0-300-11704-3
Wallace, David Rains. The Bonehunters' Revenge: Dinosaurs, Greed, and the Greatest Scientific Feud of the Gilded Age. Houghton Mifflin Books (1999). ISBN 0-618-08240-9
Everhart, M.J. (2012): Oceans of Kansas: Hesperornis regalis Marsh 1872 – Toothed marine birds of the Late Cretaceous seas. Version of 2012-September-19.
Everhart, M.J. 2011. Rediscovery of the Hesperornis regalis Marsh 1871 holotype locality indicates an earlier stratigraphic occurrence. Kansas Academy of Science, Transactions 114(1-2):59-68.
Madárportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Hesperornis&oldid=24034211”
A lap szerkesztési előzményeinek megtekintése.
A lap utolsó módosítása: 2021. július 14., 23:17
A lap szövege CC BY-SA 3.0 alatt érhető el, ha nincs külön jelölve.